<classify> KATI ya ngombe 153 waliokufa katika msimu wa 201718 ndani ya Ranchi ya Mifugo ya Kongwa, mkoani Dodoma, ngombe 56 wamekufa kutokana na kula mifuko ya plastiki inayotupwa na wasafi ri ndani ya ranchi hiyo. Akitoa taarifa ya utendaji wa rachi hiyo, kwa Mkuu wa Mkoa wa Dodoma, Dk Binilith Mahenge aliyetembelea kuona shughuli zake, Meneja wa Ranchi ya Kongwa, Eusebius Mutayabarwa alisema hali hiyo imetokana na kupita kwa barabara ya Dodoma-Morogoro kati ya ranchi hiyo.Mutayabarwa alisema kitendo cha barabara kupita katikati ya ranchi hiyo kunasababisha abiria mbalimbali kutupa mifuko ya plastiki ndani ya ranchi na hivyo kuathiri mifugo, alisema Mifugo imekuwa ikila mifuko ya plastiki inayotopwa na wasafiti na hatimaye katika kipindi cha muda mfupi, mifugo hiyo hufa, Pia alisema, ranchi hiyo kongwe iliyoanzishwa mwaka 1948, inakabiliwa na changamoto nuingine zikiwemo za uchomaji moto ardhi uliokithiri katika eneo hilo.Pia alisema ranchi hiyo imekuwa ikivamiwa na wakulima, wagufaji, wakata mkaa, kuni na wizi wa mifugo pamoja na miundombinu mingine katika maeneo kuzunguka eneo hilo. Mutayabarwa alisema, ranchi hiyo pia haina hosteli ya kukaa wafugaji wadogo ambao wanakuja kujifunza namna ya kufuga, kitendo ambacho kumechangia kukwamisha kutoa mafunzo kwa wafugaji wadogo wengi zaidi. Alisema ranchi hiyo pia inakabiliwa na uhaba wa vitenda kazi na kuwa na mashine zilizochakaa ambazo zinatakiwa kutumika katika uzalishaji wa bidhaa mbalimbali zinazotokana na mifugo.Pia alisema mifugo iliyopo katika ranchi hiyo ikikabiriwa na magonjwa mbalimbali, kutokana na mwingiliano ya mifugo na majirani zake ambao wanatoka katika vijiji mbalimbali vinavyoizunguka. Mutayabarwa alisema, pamoja na changamoto hizo,bado ranchi hiyo kongwe ina malengo makubwa na imeweka mkakati mingi ikiwemo ya kuongeza idadi ya mifugo kufikia ujazo wa ranchi yenye ukubwa wa ekari 38,000. Runchi pia inakusudia kuongeza idadi ya mifugo kwa kununua mifugo kutoka kwa wafugaji wa asili mara ikipata mikopo kutoka kwenye taasisi ya fedha, alisema.  <topic>: KITAIFA 